בס"ד, ד' מנ"א התשע"ה

**ארץ אהבתי מפגש 12: חורבן, בכי, אנחה, שחוק**

**לימוד לסיום הזמן - עם חבורת בית המדרש**

**תלמוד בבלי מסכת ברכות דף נח עמוד ב** תנו רבנן: הרואה בתי ישראל, בישובן אומר - ברוך מציב גבול אלמנה, בחורבנן אומר - ברוך דיין האמת. בתי אומות העולם, בישובן אומר - +משלי ט"ו+ בית גאים יסח ה', בחורבנן אומר - +תהלים צ"ד+ אל נקמות ה' אל נקמות הופיע. עולא ורב חסדא הוו קא אזלי באורחא, כי מטו אפתחא דבי רב חנא בר חנילאי, נגד רב חסדא ואתנח. אמר ליה עולא: אמאי קא מתנחת? והאמר רב: אנחה שוברת חצי גופו של אדם, שנאמר +יחזקאל כ"א+ ואתה בן אדם האנח בשברון מתנים וגו', ורבי יוחנן אמר: אף כל גופו של אדם, שנאמר +יחזקאל כ"א+ והיה כי יאמרו אליך על מה אתה נאנח ואמרת אל שמועה [כי באה] ונמס כל לב וגו'! - אמר לו: היכי לא אתנח? ביתא דהוו בה שיתין אפייתא ביממא ושיתין אפייתא בליליא, ואפיין לכל מאן דצריך. ולא שקל ידא מן כיסא, דסבר: דילמא אתי עני בר טובים, ואדמטו ליה לכיסא קא מכסיף. ותו, הוו פתיחין ליה ארבע בבי לארבע רוחתא דעלמא, וכל דהוה עייל כפין נפיק כי שבע. והוו שדו ליה חטי ושערי בשני בצורת אבראי, דכל מאן דכסיפא מילתא למשקל ביממא אתי ושקיל בליליא. השתא נפל בתלא, ולא אתנח? - אמר ליה, הכי אמר רבי יוחנן: מיום שחרב בית המקדש נגזרה גזירה על בתיהן של צדיקים שיחרבו, שנאמר +ישעיהו ה'+ באזני ה' צבאות אם לא בתים רבים לשמה יהיו גדלים וטובים מאין יושב. ואמר רבי יוחנן: עתיד הקדוש ברוך הוא להחזירן לישובן, שנאמר +תהלים קכ"ה+ שיר המעלות לדוד הבטחים בה' כהר ציון, מה הר ציון עתיד הקדוש ברוך הוא להחזירו לישובו, אף בתיהן של צדיקים עתיד הקדוש ברוך הוא להחזירן ליישובן. חזייה דלא מיישב דעתיה, אמר ליה: דיו לעבד שיהא כרבו.

**תלמוד בבלי מסכת מכות דף כד עמוד א** וכבר היה ר"ג ורבי אלעזר בן עזריה ורבי יהושע ורבי עקיבא מהלכין בדרך, ושמעו קול המונה של רומי מפלטה [ברחוק] מאה ועשרים מיל, והתחילו בוכין, ורבי עקיבא משחק. אמרו לו: מפני מה אתה משחק? אמר להם: ואתם מפני מה אתם בוכים? אמרו לו: הללו כושיים שמשתחוים לעצבים ומקטרים לעבודת כוכבים יושבין בטח והשקט, ואנו בית הדום רגלי אלהינו שרוף באש ולא נבכה? אמר להן: לכך אני מצחק, ומה לעוברי רצונו כך, לעושי רצונו על אחת כמה וכמה. שוב פעם אחת היו עולין לירושלים, כיון שהגיעו להר הצופים קרעו בגדיהם. כיון שהגיעו להר הבית, ראו שועל שיצא מבית קדשי הקדשים, התחילו הן בוכין ור"ע מצחק. אמרו לו: מפני מה אתה מצחק? אמר להם: מפני מה אתם בוכים? אמרו לו, מקום שכתוב בו: +במדבר א'+ והזר הקרב יומת ועכשיו שועלים הלכו בו ולא נבכה? אמר להן: לכך אני מצחק, דכתיב: +ישעיהו ח'+ ואעידה לי עדים נאמנים את אוריה הכהן ואת זכריה בן יברכיהו, וכי מה ענין אוריה אצל זכריה? אוריה במקדש ראשון וזכריה במקדש שני! אלא, תלה הכתוב נבואתו של זכריה בנבואתו של אוריה, באוריה כתיב: +מיכה ג'+ לכן בגללכם ציון שדה תחרש [וגו',] בזכריה כתיב: +זכריה ח'+ עוד ישבו זקנים וזקנות ברחובות ירושלם, עד שלא נתקיימה נבואתו של אוריה - הייתי מתיירא שלא תתקיים נבואתו של זכריה, עכשיו שנתקיימה נבואתו של אוריה - בידוע שנבואתו של זכריה מתקיימת. בלשון הזה אמרו לו: עקיבא, ניחמתנו! עקיבא, ניחמתנו. הדרן עלך אלו הן הלוקין וסליקא לה מסכת מכות.

**זוהר כרך ב (שמות) פרשת שמות דף יב עמוד א[[1]](#footnote-2)** ותרד בת פרעה לרחוץ על היאור, בשעתא דהוו פסקי ישראל מאורייתא [=בשעה שפסקו ישראל מן התורה] מיד 'ותרד בת פרעה לרחוץ על היאור', הות נחתת מדת הדין לאסתחאה מדמא דישראל על עלבונא דאורייתא [=ירדה מידת הדין לספוג מדמם של ישראל בגלל עלבונה של תורה]. 'ונערותיה הולכות על יד היאור' - אלין אומיא דאינון אזלין ורדפין אבתרייהו [=אלו אומות העולם שהולכים ורודפים אחריהם].

'על יד היאור' - על סבת עלבונא דאורייתא [בגלל עלבונה של תורה] ואינון דמורים (נ"א דמיכין) בה דרפו ידייהו מינה [=ואלו המורים אותה, רפו ידיהם ממנה].

א"ר יהודה: כל מלין דעלמא תליין בתשובה ובצלותא דצלי ב"נ לקודשא בריך הוא וכל שכן מאן דאושיד דמעין בצלותיה דלית לך תרעא דלא עאלין אינון דמען [=כל עניני העולם תלויים בתשובה ובתפילה שמתפלל אדם לקב"ה, וכל שכן מי שבוכה בתפילתו, שאין לך שער שאין נכנסים בו אלו הדמעות].

מה כתיב – 'ותפתח ותראהו את הילד', ותפתח - דא שכינתא דקיימא עלייהו דישראל כאימא על בנין [=זו שכינה שניצבת על ישראל כאם על בנים] והיא פתחה תדיר בזכותיהון דישראל [=והיא פותחת תמיד בזכויותיהם של ישראל].

כיון שפתחה – 'ותראהו את הילד' (ירמיה לא) ילד שעשועים דאינון ישראל דמתחטאן קמי מלכיהון (נ"א מאריהון) בכלא ומיד דמתחננן קמי קודשא בריך הוא הדרי בתשובה ובכאן קמיה כברא דבכי קמי אבוי [=אלו ישראל שמתחטאין לפני מלכם ומיד שמתחננים לפני הקב"ה, חוזרים בתשובה, ובוכין לפניו כבן שבוכה לפני אביו].

מה כתיב - 'והנה נער בוכה'. כיון דבכי אתעדו (ס"א מתתברי) כל גזרין בישין דעלמא [=כיון שבכו, עברו ונתבטלו כל גזירות קשות מהעולם].

מה כתיב – 'ותחמול עליו'. אתער עלוי ברחמים ומרחם ליה [=התעורר עליהם ברחמים ומרחם עליהם].

'ותאמר מילדי העברים זה' - דאינון רכי לבא ולא מילדי העכו"ם דאינון קשי קדל וקשי לבא [=שהם רכי לב, ולא מילדי העכו"ם שהם קשי עורף וקשי לב].

'מילדי העברים' - רכי לבא מאבהן ומאמהן לאתבא קמי מאריהון [רכי לב מאביהם ומאימותיהם לשוב לפני אדונם]

'ותקרא את אם הילד' - שהיתה בוכה, הדא הוא דכתיב (שם) קול ברמה נשמע נהי (ח' ע"א) בכי תמרורים רחל מבכה על בניה וגו' הוא בוכה ואם הילד היא בוכה.

א"ר יהודה לזמנא דאתי [=לעתיד לבוא] מה כתיב (שם) בבכי יבואו ובתחנונים וגו', מהו בבכי יבואו, בזכות בכי דאם הילד שהיא רחל, יבואו ויתכנשון מן גלותא [=יבואו ויתקבצו מהגלות].

ואמר רבי יצחק פורקנא דישראל לא תליא אלא בבכי [=גאולתם של ישראל אינה תלויה אלא בבכי] כד ישתלמון ויכלון בכי דמעות דבכה עשו קמי אבוי [=כאשר ישלמו ויכלו בכי ודמעות שבכה עשיו לפני אביו] דכתיב (בראשית כז) וישא עשו קולו ויבך, (אמר רבי יוסי אותו בכי דבכה עשו) ואינון דמעין אחיתו לישראל בגלותיה [=ודמעות אלו הורידו את ישראל לגלות], כיון דיכלון אינון דמעין בבכיה דישראל יפקון מגלותיה [=כיון שיכלו דמעות אלו יצאו מהגלות] הדא הוא דכתיב (ירמיה ל"א) בבכי יבואו ובתחנונים אובילם:

**זהר חדש מדרש רות מאמר תפלה שועה דמעה** לית לך בכל עלמא, דקיימי קמיה, אלא תשובה וצלותא דבר נש. ואמר רבי יהודה, תלת זיני תשובה הכא בהאי קרא. תפלה. שועה. דמעה. וכלהו בהאי קרא כתיבי, שמעה תפלתי ה' ושועתי האזינה אל דמעתי אל תחרש:

כלהו תלתא חשיבי לפני קב"ה, ומכולהו לא חשיב מנייהו, בר דמעה. דהא בדמעין אזלא לבא ורעותא וכל גופא. תליסר תרעין עאלין קמי הקב"ה:

תפלה, דכתיב ביה שמיעה, דכתיב שמעה תפלתי ה'. שועה, דכתיב ושועתי האזינה. דמעה, לאו כהני, אלא יתיר מכולא, דכתיב אל דמעתי אל תחרש:

מאי בין האי להאי. רבנין דקיסרי, ורב אלעזר בר יוסי אמר, תפלה, לזמנין דבר נש צלי צלותיה, והקב"ה שומע, אבל לא בעי למעבד שאילתיה, ושתיק מניה, ולא אשגח ביה, דהא לא כתיב ביה אלא שמיעה:

שועה איהו יתיר מתפלה, דצווח ברעותא דלבא לקמיה מריה. ובגין דשוי רעותא יתיר, כתיב ביה האזינה, כמאן דארכין אודניה גבי ההיא מלה, ועם כל דא שתיק, ולא בעי למיעבד רעותיה. אבל דמעה, איהי בלבא וברעותא דכל גופא, ובגין כך כתיב ביה, אל דמעתי אל תחרש:

ורבנן אמרי, לאו כל דמעין עאלין קמיה מלכא. דמעין דרוגזא, ודמעין דמוסר דין על חבירו לא עאלין קמיה דמלכא. אלא דמעין דצלותא ודתשובה, ודבעיין בעותא מגו עקתא. כלהו בקעין רקיעין, ופתחי תרעין, ועאלין קמיה דמלכא:

 דתנינן, ביומא דאתחרב בי מקדשא, כל תרעין ננעלו, ותרעין דדמעין לא ננעלו. מה כתיב בחזקיהו, שמעתי את תפלתך ראיתי את דמעתך. ראייה ממש מגו דמעין[[2]](#footnote-3)

ולזמנין דאתי מה כתיב. ומחה ה' אלקים דמעה מעל כל פנים. אית דמעין לטב, ואית דמעין לביש. לטב, דיצר הטוב. דביש, דיצר הרע. על הני דמעין דעקו, ודמעין דצלותא, כתיב, בבכי יבואו ובתחנונים אובילם.

**ליקוטי מוהר"ן מהדורא קמא סימן רסב[[3]](#footnote-4)** דע, שעל ידי התחדשות התורה נעשה נהרות, כי כשמתחיל לחדש בתורה, אזי מתחיל לנבוע מעין בבחינת (יואל ד): "ומעין מבית ה' יצא", שהוא השכל, כמו שכתוב (משלי כ"ד): "בחכמה יבנה בית". וזה המעין בתחילה הוא צר וקטן, ואחר כך מתרחב ומתפשט יותר ויותר, עד שנעשה ממנו נהרות, והכול באים לשתות מאלו הנהרות:

על כן מי שרוצה לחדש חידושין דאורייתא שיש בהן ממש, הוא צריך לבכות מקודם, כי כשנעשין נהרות הנ"ל והכל באים לשתות מהם, אזי יבואו גם כן קליפות וסיטרא אחרא, חס ושלום, לשתות גם כן משם, על כן צריך לבכות מקדם, ואזי עושה על ידי הבכי נהרות, בבחינת (איוב כ"ח, עין רש"י שם): "מבכי נהרות חִבֵּש"; שעל ידי הבכי מתקן נהרות, ומשם שותין די סיפוקם כל הקליפות וסטרא אחרא. ואחר כך כשעושה נהרות מחדושין דאורייתא שמחדש אחר כך, אזי יכול להמשיכם רק למקומות שצריך, שלא ישתו ממנו זרים. ועל כן חבור ההלכות והחידושין נקרא מסכת. זה בחינת (תהלים ק"ב): "ושִקוּוַי בבכי מסכתי" שצריך למסך המשקה בבכי, כי צריך לבכות מקדם כנ"ל:

וזה בחינת (תהלים קל"ז): "על נהרות בבל שם ישבנו גם בכינו", זה בחינת תלמוד בבלי שנעשה אצל הישיבות, שמהם נעשין נהרות כנ"ל. וזהו גם בכינו. כי צריך לבכות מקודם, בבחינת: "ושקווי בבכי מסכתי" כנ"ל:

### ליקוטי מוהר"ן מהדורא תנינא סימן ל כשבא ספר חדש לעולם, וזה מבואר אצלנו, שיש חידושים שנעשין על ידי דמעות (כמובא בסימן רסב), אזי אלו הדמעות של החידושים, שמהם נעשה הספר החדש, הם עומדים כנגד גזרות האומות, ומבטלן: והדבר מבואר, כי כל כוחם היא מן הדמעות של עשיו. ועל כן כשיש אלו הדמעות הנ"ל, הם עומדים כנגדם ומבטלן. וזה אותיות בכיה ראשי תיבות: "בני ישראל כחול הים" (הושע ב) 'מה חול הים מגן מן גלי הים, שלא ישטפו העולם, כן בני ישראל מגן עליהם' הבכייה והדמעות כנגד גזרות האומות כנ"ל. וזה: "והיה מספר בני ישראל כחול הים" - 'מספר' היינו מסֵפֶר הנ"ל, משם בני ישראל כחול הים, היינו בכיה ודמעות של החידושין שבספר, שמגן עליהם כנ"ל:

**ליקוטי מוהר"ן מהדורא תנינא סימן צה** לענין התבודדות ושיחה בינו לבין קונו ואמירת תהלים ותחינות ובקשות, טוב מאד כשזוכין לאמרם בלב שלם באמת, עד שיזכה לבכות לפני השם יתברך, כבן הבוכה לפני אביו. אבל אמר, שכשהאדם אומר תחנות ובקשות וחושב בלבו ומצפה שיבכה, זאת המחשבה אינה טובה, והיא מבלבלת גם כן את דעתו, כי מחמת זה אינו יכול לומר הבקשות בלב שלם בשלמות. כי צריכין בשעת אמירת תחנות ובקשות להרחיק מעצמו כל מיני מחשבות חוץ שבעולם, רק לכוון דעתו אל הדבורים, שהוא מדבר לפני השם יתברך, כאשר ידבר איש אל רעהו, ואז ממילא בקל יתעורר לבו, עד שיבוא לבכייה גדולה באמת. אבל כשחושב ומצפה על זה שיבכה, אזי זה וזה אינו עולה בידו, כי האמירה בעצמה נתבלבלה על ידי זה כנ"ל...

#### ספר המידות של ר' נחמן עמ' קז הבכייה מבטל הרהורי זנות

**השתפכות הנפש – ברסלב [עמ' כז, הנהגות אדמו"ר זצ"ל]**

…וכן גודל בכייתו של אדמו"ר זצ"ל לפני הי"ת אי אפשר לבאר ולספר כלל…בתחילה היה לומד משניות ולא היה מבין לימודו, והיה בוכה הרבה מאד לפני ה' יתברך שיאיר עיניו בתורתו, עד שזכה שיוכל ללמוד משניות. וכן אח"כ כשלמד גמרא, בתחילה לא היה מבין ג"כ, והיה בוכה ג"כ הרבה מאד עד שזכה להבין…עד שזכה להבין בכל מקום שלמד ע"י תפילתו ובכייתו כנ"ל…ומזה נראה אשר גם מימי ילדותו היה רגיל הרבה מאד לבכות לפני הי"ת על כל עבודה בעבודת ה'…

1. המבנה: רפיון מן התורה, במיוחד אצל המורים, ת"ח, זה בעצמו הגלות. אופייני להבנה הפנימית של גלות, שמקורה בהעדר האור הפנימי ומכך תוצאות הרס חיצוני/ שני ניגודים של בכי מתוארים במדרש הנ"ל: בכיה של האם ובכיו של הילד וכן בכיה של רחל לעומת בכיו של עשיו / רפיון מן התורה מעורר את מידת הדין, התורה בעצמה היא הדין [בתורת השמיטות, התורה שלנו היא משמיטת הדין]; התיקון איננו במישור של הדין, אלא אפשרי ע"י שחוזרים לבחינת 'ילד שעשועים' בחינת 'והנה נער בוכה' / רחמי האם מעוררים את צדדי הילד השובב, שאיננו שייך לחטא ולעונש לפי שקטן אינו בר עונשין, ובזה שמתעוררים רחמי האם, בזה עצמו מתעורר גם הילד שבאדם, שמתחטא לפני קונו כבן לפני אביו, ובעצם עמדה זו נטהרים / הרב קוק בהלווית אימו: 'היא היחידה שהיתה קוראת לי אברומל'ה'; דודתי: 'אני זוכרת שהבאנו אותך לברית' / בכיו של נער בוכה, הוא גם הרקע לגלות ולסבל; גם עשיו בוכה, והגלות תסתיים רק ככלות דמעותיו / הגאולה 'בבכי יבואו ובתחנונים אובילם' היא מציאות של תיקון כל הבכיות / הרקע הוא, שגם עשיו בוכה, יש תום וראשוניות שקודם למציאות של חטא, אצל כל האדם. העוקץ הוא שדוקא הארה זו על כלל האדם, היא המקור לגלות, לפי שבכך ניתנת חיות ומחילה גם לאוה"ע / בכיה של שני הגיסים - רחל ועשיו, אלו המאזנים של גלות - גאולה, והיעוד היהודי הוא לסבל גלות, להאיר את בחינת הנער הבוכה גם לעשיו, ובכך, דרך ירידה מרצון לגלות, לתקן את השורש, באופן שבכי הגאולה הוא בכי נקי של האדם באשר הוא, תיקון שורש האדם. [↑](#footnote-ref-2)
2. שער הדמעות - [**ארקדי דוכין ושולי רנד**](http://shironet.mako.co.il/artist?prfid=11709&lang=1)
כשהאדם מאבד את הטעם, מתייאש מהכוחות של עצמו
עליו לפנות לשמיים, יש שם מי שמקשיב רק לו.
ואז, עוד בלי לדעת כלום, אדם מקבל מענה,
רצונות חדשים, מילוי וקידום, תקוות לעתיד טוב ושונה.
אחר כך הוא שוב נופל, שוב מתחיל לצעוק ולשנוא
מרגיש ריקנות מחומר, מרוח. בקושי סוחב את עצמו.

כל השערים ננעלו חוץ משער הדמעות
דרכו הדרך לחופשי
במסתרים תבכה נפשי

והוא נופל כבר בלי חומר דלק, הכל ריקני וזר,
גם בעבודה, גם בתוך הבית
מרגיש מבפנים שום דבר.
לפעמים מעדיף את החומר,
לפעמים את הרוח, אך גרוע מכל כלום.
רק רוצה לנוח, רק רוצה להתרסק וליפול.
ועוברים חודשים של טוב ורע,
הבלבול רק גובר וחונק,
עד שאין כבר מוצא מתוך הביצה,
הוא קם ובוכה וצועק.

כל השערים ננעלו...

וזה לא בכי מעירפול ידיים,
פשוט האדם כבר מבין שלבד אי אפשר.
צריך מינימום שניים, כך מתגלה אלוקים.
ואז הוא בונה לו כתר, כי זאת מטרה עליונה
הוא מתחיל להבין שהכל תלוי רק בו ובחברה הנכונה.
מצד אחד זוכה לכתר, מצד שני לשפלות של עצמו.
אין כלום בעולם הזה, רק הבורא, אדם מאמין בכל דבר כשרע לו.

כל השערים ננעלו... [↑](#footnote-ref-3)
3. ביאור תמציתי: ע"י התחדשות התורה נעשה נהרות. המעיין הוא השכל, החכמה, שבתחילה הוא נהר צר ואח"כ מתרחב והכל באים לשתות ממנו / הבעיה היא, שממים אלה שותים גם מי שאינם ראויים. על כן, מי שרוצה לחדש חידושין דאורייתא, הוא צריך לבכות מקודם..ועל כן, חיבור ההלכות והחידושין נקרא מסכת, בחינת 'ושיקוי בבכי מסכתי', שצריך למסך המשקה בבכי. המשמעות: התורה היא שכל, הבנה אוביקטיבית, ויש חכמה שמקורה פנימי ויש חכמה חיצונית. הניכור האקדמי, הוא מהות האוביקטיביות של החכמה ודוקא משום כך אפשר להחצין את הרוחניות שבבסיס החכמה / ר"ח מוולוז'ין על תורה לשמה - 'אמנות לשם אמנות', לימוד תורה צריך חירות גמורה, כאשר המאמץ הלגיטימי הוא להבין את התורה. ההקשר שקודם ללימוד, שמכונה אצל ר' נחמן בכי, משמעו, אש הקדושה, האינטימיות עם התורה, שאלה נמסכים בלימוד המנוכר, האובייקטיבי. ההבדל בין לימוד גמרא של בית מדרש לבין לימוד תלמוד אקדמי, הוא קרע שאותו יש לאחות - למסך את הבכי במסכת / לימוד שמקורו בבכי, מנהרותיו שותים רק הראויים - רוחניות של פנימיות איננה מושכת מחוצנים, ואינה קונה שביתה ב'חוגים אינטלקטואליים'. מאידך גיסא, 'בכי' שאוחז בלימוד, איננו לימוד תורה לשמה, ואיננו 'מסכת' של חידושין והלכות / בהקשר לדברי הזוה"ק לעיל, הבכי היהודי, בחינת 'נער בוכה' הוא המוצא ללימוד תורה, חיוניות של אינטימיות עם התורה שמקורה בעצם האופי היהודי, שהיא למעלה מן החכמה וקודמת לו, ואין לזרים איתו / קרוב וריחוק - אינטימיות וניכור בערבוב / ההשלכות המוסריות במישור האישי וכן היחס לבני אדם, עמים ותרבויות, הבנת הגאולה - כל אלה נובעים מההבנות הנ"ל / [↑](#footnote-ref-4)